ОҚО-да жаңа оқу жылына дайындық барысы пысықталды
"ОҚО-да жаңа оқу жылына дайындық барысы пысықталды" | "https://abai.kz/post/45663"
TITLE: ОҚО-да жаңа оқу жылына дайындық барысы пысықталды
URL: https://abai.kz/post/45663
META: "ОҚО-да жаңа оқу жылына дайындық барысы пысықталды" | "https://abai.kz/post/45663"
DATE: 18.08.2016
AUTHOR(s): Абай-Ақпарат
TOTAL WORDS: 151
TEXT: Кеше өңір басшысы Б.Атамқұловтың төрағалығымен селекторлық мәжіліс өтті. Бұл туралы  ОҚО әкімінің баспасөз қызметі хабарлайды. Мәжілістің күн тәртібінде бүгінгі таңдағы өзекті 3 мәселе қаралды. Олар жаңа оқу жылына дайындық барысы, «Нұрлы жол» инфрақұрылымды дамытудың мемлекеттік бағдарламасының іске асырылуы мен бұқаралық спорттың дамуы туралы. Жоғарыда аталған мәселер бойынша облыс әкімі тиісті сала басшыларының баяндамасын тыңдап, бірқатар тапсырмаларды жүктеді. Яғни аудан, қала әкімдеріне жаңа 2016-2017 оқу жылына дайындық барысын пысықтауды, «Нұрлы жол» бағдарламасы аясында салынып жатқан құрылыс нысандарының сапасы мен тапсыру мерзіміне жіті назар аударуды жүктеді. Сонымен қатар, аймақ басшысы бұқаралық спортты дамыту мақсатында бизнестің әлеуметтік жауапкершілігі аясында облыс аумағында жыл басынан бері 28 спорт алаңшалары салынып, пайдалануға берілгенін атап өтіп, бұл бағыттағы жұмыстарды жандандыруды және қарапайым тұрғындарға мейлінше қолдан келетін мүмкіндіктерді жасау үшін әрбір көпқабатты үйлердің ауласына қарапайым спорт құрылғылары орнатуды аудан, қала әкімдері мен сала басшыларына тапсырды. Жиынды қорытындылаған облыс әкімі күн тәртібінде қаралған әрбір мәселені жіті назарда ұстайтынын айтты. Abai.kz
